搵替工照贏G2 神志勇進直指安田撼浪漫勇士
2024年04月22日 09:14
東網電視
更多新聞短片
「神志勇進」於團野大成胯下贏出二級賽。(圖片:Getty Images)
昨日喺阪神競馬場舉行嘅戲肉G2讀賣一哩盃,共有17駒參戰,賽前換人出戰嘅「神志勇進」,年青好手團野大成成功執到寶,後上以接近兩馬位輕鬆掄元,擊敗同於上年底一同參戰香港一哩錦標之「秀逸小島」,而兩匹馬亦已鎖定目標,下一仗攜手衝擊安田紀念賽,屆時將會硬撼香港賽駒「浪漫勇士」。
「神志勇進」於一哩冠軍賽,以至香港一哩錦標,俱由莫雷拉出戰,適逢雷神正在日本客串,可惜騎者剛剛兩日賽期,早已向JRA請假,因此幕後原本有意回配老拍檔松山弘平,無奈騎者於上周末京都競馬場墮馬受傷倦勤,結果今屆讀賣一哩盃成為大熱嘅「神志勇進」,由團野大成執三攤贏馬。
雖然賽前早上曾經落雨,令到賽事場地黏性極重,團野大成表示,賽前亦有點擔心場地會否對於馬匹發揮有影響,練馬師池江泰壽更指出,「神志勇進」至今未能成功取得G1勝利,的確有點欠運,他亦期望此駒稍後第3度出戰安田紀念賽,可以證明本身實力,成功衝擊國際一級賽,從而提高此駒日後配種價值。